แนวโน้มหุ้นกลับมายืนแดนบวก
นักวิเคราะห์ฯคาดตลาดหุ้นไทยเช้านี้มีโอกาสปรับตัวขึ้นมาเป็นบวกได้ตามตลาดต่างประเทศหลังซึมมา 2 วัน
3 เม.ย. 2556

นักวิเคราะห์ฯคาดตลาดหุ้นไทยเช้านี้มีโอกาสปรับตัวขึ้นมาเป็นบวกได้ตามตลาดต่างประเทศหลังซึมมา 2 วัน 
นายเกียรติก้อง เดโช นักกลยุทธ์ บล.ซีไอเอ็มบี(ประเทศไทย) กล่าวว่า ตลาดหุ้นไทยเช้านี้คาดว่าจะสามารถปรับตัวกลับขึ้นมาเป็นบวกได้ หลังจากที่ซึมติดต่อกันมา 2 วันแล้ว เนื่องจากตลาดต่างประเทศวันนี้ปรับตัวขึ้นไปอยู่ในแดนบวกทั้งตลาดหุ้นสหรัฐและตลาดหุ้นยุโรป
ส่วนประเด็นที่นักลงทุนยังติดตามอยู่ในวันนี้คือการประชุมคณะกรรมการนโยบายการเงิน(กนง.)ที่ล่าสุดมองแนวโน้มการคงอัตราดอกเบี้ยนโยบาย ประกอบกับ การประชุมธนาคารกลางญี่ปุ่น(บีโอเจ) ซึ่งนักลงทุนคาดว่าจะมีการเพิ่มวงเงินเพื่อซื้อพันธบัตรมากขึ้น ทำให้ตลาดภูมิภาควันนี้ปรับตัวขึ้นมาอยู่ในแดนบวกเช่นกัน พร้อมให้กรอบแกว่งตัวไว้ที่ แนวรับ 1,540-1,545 จุด และแนวต้าน 1,560-1,565 จุด